|  |  |  |
| --- | --- | --- |
|  | | **2.** |
| **TÖRÖKSZENTMIKLÓS VÁROS POLGÁRMESTERÉRŐL** | | |
| **E L Ő T E R J E S Z T É S** | | |
| A Képviselő-testület 2014. február 12-ei **rendkívüli nyilvános** ülésére | | |
|  | | |
| Előterjesztő megnevezése: | Dr. Juhász Enikő | |
| Iktatószám: | 2-13/2014-F-1 | |
| Tárgy: | **Gróf Almásy János szobrának felállításáról** | |
| Előterjesztés jellege: | Rendelet-tervezet, **Határozat-tervezet**, Tájékoztató, Beszámoló | |
| Melléklet: | 1 db **határozat-tervezet**  1 db **helyszínrajz** | |
| Készítette: | Édes Krisztina | |
| Véleményezésre megküldve: | a Képviselő-testület **Pénzügyi és Városfejlesztési** Bizottsága  részére | |
| Törvényességi véleményezésre bemutatva: | 2014. február 7. | |

**Tisztelt Képviselő-testület!**

A Törökszentmiklós Városi Önkormányzat számára a Nemzeti Kulturális Alap Vizuális Művészetek Kollégiumának 2013-ban meghirdetett, 2014. évben történő megvalósítású, *3974* altémájú, *Közterületi szobrok elkészítése, felállítása* tárgyú felhívása révén lehetősége nyílt 3 000 000 forintos támogatás mellett Gróf Almásy János emlékére szobrot felállítani városunkban.

Gróf Almásy II. János 1691. december 16-án született, 1765-ben április 4-én halt meg. Az egyik legnagyobb jelentőségű történelmi személy városunk életében, hiszen a török kiűzését követően, amikor az akkori település szinte teljesen elnéptelenedett, hatalmas erőfeszítéseket tett, hogy 1720-tól az újratelepítést elősegítse. Anyagi lehetőségeivel is hozzájárult a folyamat sikerességéhez, adókedvezményeket, halászati jogot és bérelhető földeket adott a betelepülőknek, hogy segítse az ide érkezők boldogulását, letelepedését. Akkoriban még igen haladó szemlélettel egyaránt támogatta a reformátusok és katolikus betelepülését. Nevéhez fűződik egyik legrégebbi épületünk a Kálvária Kápolna megépíttetése is.

Mindezek alapján méltó alakja és része Törökszentmiklós történelmének, aki előtt jogos tisztelgés szobrának felállítása, melynek a megújult Kossuth tér biztosítaná a legmegfelelőbb helyszínt. A szobor tervezett pontos helyét a mellékelt helyszínrajz mutatja.

A szobor elkészítésére Kligl Sándor többszörösen országosan elismert Munkácsy díjas, a Magyar Érdemrend Lovagkeresztjével kitüntetett szobrászművész nyújtott be terveket a pályázat elnyerése érdekében. Ez alapján a szobor megvalósítását is ő végezné.

A pályázat nem 100%-os támogatási intenzitású, így a 6 959 600 forint (bruttó) költségigényű alkotás elkészítéséhez a 3 000 000 forintos NKA támogatás mellett 4 000 000 forint összegű önerőt igényel a lektorátusi eljárással együtt.

**Tisztelt Képviselő-testület!**

Kérem az előterjesztést megvitatni, a mellékelt határozat tervezetet elfogadni szíveskedjenek!

Törökszentmiklós, 2014. február 10.

**Dr. Juhász Enikő**

**polgármester**

**\_\_\_\_/2014. (\_\_\_\_\_\_) K. t.**

**H a t á r o z a t**

**Gróf Almásy János szobrának felállításáról**

1. A Törökszentmiklós Városi Önkormányzat Képviselő-testülete fel kívánja állítani a Kossuth Lajos téren Gróf Almásy János mellszobrát.
2. Törökszentmiklós Városi Önkormányzat Képviselő-testülete a szoborállítás költségeit részben a Nemzeti Kulturális Alap támogatásából, részben saját forrásból biztosítja.
3. Törökszentmiklós Városi Önkormányzat Képviselő-testülete felhatalmazza Dr. Juhász Enikő polgármestert, hogy az megvalósítással kapcsolatosan teljes joggal eljárjon, valamint a szoborállítással kapcsolatos szerződéseket aláírja.
4. Törökszentmiklós Városi Önkormányzat Képviselő-testülete a megvalósításhoz szükséges forrást a 2014. évi költségvetésben biztosítja.

Erről értesítést nyer:

1. Dr. Juhász Enikő polgármester
2. Dr. Ondok László jegyző
3. Közpénzügyi Osztály
4. Városfejlesztési Osztály
5. Irattár

**Előterjesztés melléklete**

****